62019TO0141_INF
Uznesenie Všeobecného súdu (štvrtá komora) zo 6. mája 2020 –Sabo a i./Parlament a Rada
(vec T‑141/19)
„Žaloba o neplatnosť – Životné prostredie – Energetika – Smernica (EÚ) 2018/200 – Zahrnutie lesnej biomasy medzi obnoviteľné zdroje energie – Neexistencia osobnej dotknutosti – Neprípustnosť“
1.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Osobná dotknutosť – Kritériá – Smernica, ktorá definuje spoločný rámec podpory výroby energie z obnoviteľných zdrojov energie a stanovuje cieľ zníženia emisií skleníkových plynov – Žaloba podaná jednotlivcami odvolávajúcimi sa na porušenie základných práv – Neexistencia osobnej dotknutosti – Neprípustnosť
(článok 263 štvrtý odsek ZFEÚ; smernica Európskeho parlamentu a Rady 2018/2001)
(pozri body 24 – 27, 29 – 34)
2.
Základné práva – Právo na účinnú súdnu ochranu – Preskúmanie zákonnosti aktov Únie – Podmienky – Ochrana tohto práva súdom Únie alebo vnútroštátnymi súdmi podľa právnej povahy napadnutého aktu – Možnosť podať žalobu o neplatnosť alebo návrh na začatie prejudiciálneho konania s cieľom posúdiť platnosť
(články 263, 267 a 277 ZFEÚ; Charta základných práv Európskej únie, článok 47)
(pozri body 41 – 43)
3.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Výklad contra legem podmienky nevyhnutnosti byť osobne dotknutý – Neprípustnosť
(článok 263 štvrtý odsek ZFEÚ)
(pozri body 44, 45)
Predmet
Návrh podľa článku 263 ZFEÚ na čiastočné zrušenie smernice Európskeho parlamentu a Rady (EÚ) 2018/2001 z 11. decembra 2018 o podpore využívania energie z obnoviteľných zdrojov (Ú. v. EÚ L 328, 2018, s. 82) v rozsahu, v akom zahŕňa lesnú biomasu medzi obnoviteľné zdroje energie
Výrok
1.
Žaloba sa zamieta ako neprípustná.
2.
Konanie o návrhoch na vstup vedľajšieho účastníka do konania, ktoré podali Komisia, U. S. Industrial Pellet Association, Stichting Dutch Biomass Certification a Stichting RBCN (Rotterdam Biomass Commodities Network), sa zastavuje.
3.
Peter Sabo a ďalší žalobcovia, ktorých mená sú uvedené v prílohe, znášajú svoje vlastné trovy konania a sú povinní nahradiť trovy konania vynaložené Európskym parlamentom a Radou Európskej únie.
4.
Komisia, U. S. Industrial Pellet Association, Stichting Dutch Biomass Certification a Stichting RBCN (Rotterdam Biomass Commodities Network) znášajú svoje vlastné trovy konania spojené s návrhmi na vstup vedľajšieho účastníka do konania.